Какво ново за децата във Варна до края на август
2020-08-29 16:00 - 18:00 (Europe/Sofia) | ЕкскурзоводКо
Нещо ново се подготвя за децата във Варна. Готови ли сте, малки изследователи?
ЕкскурзоводКо започва своите градски разходки за деца! Включете се в увлекателните тематични обиколки с ЕкскурзоводКо, за да научите любопитни факти:
✅ за своя град Варна,
✅ за неговата история,
✅ за хората живели в него,
✅ за красивата му архитектура и
✅ за да чуете градските легенди!
Заедно с ЕкскурзоводКо в игра ще преоткривате и изследвате историята на своя град.
🕓 На 29 Август 2020 г. от 16.00 часа ЕкскурзоводКо стартира в град Варна с двучасова тематична разходка за деца на тема ‘‘В спомени за княгиня Мария Луиза във Варна‘‘. По време на тематичната обиколка с много игрови моменти и загадки, децата ще опознаят един изключително интересен градски маршрут, ще разберат каква е връзката на Варна с княгиня Мария Луиза, ще общуват, ще изследват в игра културно-историческото наследство на града, ще се учат да се ориентират в градската среда и първи да отгатват вълнуващите загадки, които ЕкскурзоводКо е подготвил за тях.
Разходката с ЕкскурзоводКо продължава до 2 часа. Максималният брой деца, които могат да участват в една разходка са 15. Промоционална такса за участие в първата ни разходка – 12 лв./на дете. Дата 29 Август 2020 г. – Начало 16.00 часа – Край 18.00 часа. Разходката е подходяща за деца на възраст от 7 до 12 години. Повече подробности може да получите по имейл и/или по телефон.
Резервирайте място за Вашето дете в тематичната разходка ‘‘В спомени за княгиня Мария Луиза във Варна‘‘:
по имейл: ekskurzovodko@abv.bg
и/или по телефон: +359 889 87 56 97
Обиколките с ЕкскурзоводКо са city quiz разходки за деца. Това е изцяло нова възможност в нашия град за ползвотворно прекарване на свободното време на нашите деца и опознаване на родния град. Освен, че ще разглеждат забележителности по маршрута и ще опознават историята на Варна, по интересен и забавен начин, под формата на quiz в игра, децата сами ще достигат до отговорите, на зададени от ЕкскурзоводКо въпросчета.
Последвайте страницата на ЕкскурзоводКо за актуална информация: facebook.com/ekskurzovodko.

Варна играе
2020-09-26 11:00 - 15:00 | Морска градина, Приморски парк, Варна, 9000, България
На 26.09.2020 г. цялото пространство от Раковината до Морско Казино в Морската градина на гр. Варна ще е игрално поле. На поляната и асфалтовата част ще са разположени съоръжения за игра, които ще може да се ползват напълно безплатно от цялото семейство. Бъдете заедно, деца, родители, баби и дядовци, каки и батковци. Елате с много настроение и се насладете заедно на забавлението да играеш.

Урок по природа - Гората през есента
2020-10-03 09:00 - 2020-10-04 13:00 | Работилница за наука и творчество, бул. "Генерал Колев", № 54, варна, 9000, Bulgaria
Задуха северният вятър, птиците отлитат на юг, а природата намята жълто-оранжева премяна. Есента идва, а с нея учениците са отново в класните стаи. Но на 3 и 4 октомври ние ще оставим бялата дъска, ще обуем туристическите обувки и ще отидем на открит урок по природа. Той ще е под формата на полудневна научна експедиция в горите около Варна. Фокусът на занятията е опознаване и опазване на природата, като ще се запознаем с променящите се растения и животни при смяната на сезоните. Експедициите ще са с приблизителна продължителност 3 часа и включват преход пеша, открит урок и занимания на поляна. Придвижването е с лицензиран транспорт от църквата „Св. Петка“, откъдето тръгваме в 9:00 и се връщаме в 13:00.
Ценатата е 22 лв за занятие с включени транспорт, материали и обучение. Минималният брой участници е 8, а максималният – 15.
Занятията ще се проведат в две възрастови групи:
03.10. – за 7-9-годишни
04.10. – за 10-12-годишни
Задължително:
– Удобни обувки за ходене сред природата
– Шапки
– Вода
– Репелент
– Любознателност и много въпроси
– Усмивки
Препоръчително:
– Мобилни телефони/таблети за „фото-дневник“
– Нещо за хапване при нужда
– Дълги панталони
– Постелка за сядане
За повече информация и записване:
тел: 0887 620 208, 0885 358 660
e-mail: office@nedatravel.com

Стикер Базар
2020-10-17 10:00 - 2020-10-18 20:00 | ХАЛЕ 3, бул. Христо Ботев 3, Варна, 9000, Bulgaria
За всички любители на стикери, организираме специален базар от авторско творчество върху стикери. Защото нашата цел е да подкрепим тези артисти в тяхното развитие и реализация! 🙂

Три безплатни онлайн събития за деца от Sofia Game Night
2020-10-24 11:00 - 18:30 | online
ДРОН ПИЛОТ РАБОТИЛНИЦА С РОБОКИДС

Онлайн работилница (през платформата Zoom) по програмиране за деца 10+
13:00-18:00

РобоКидс долита на Sofia Game Night и кани всички деца над 10 години да се включат в работилницата ни по програмиране на дронове “Дрон Пилот”. По време на безплатното виртуално занимание децата ще програмират семпли летателни мисии на дрон и ще им демонстрираме приложенията и програмите които използваме в най-новия ни курс за деца, в който те се учат да програмират и пилотират дронове на световния лидер DJI.
Събитието е предназначено за деца над 10 години!
За въпроси и допълнително информация може да посетите www.robotilnica.com.
За регистрация, моля, попълнете следния формуляр.

СЪЗДАЙ MINECRAFT ИГРА С БЛОКОВЕ

Онлайн работилница по програмиране за деца
16:00-17:00 или 17:30-18:30

Създай Minecraft игра от блокове Подарете на вашето дете едно незабравимо преживяване с новите ни тематични онлайн демо уроци, чрез които да разпалите интереса му към технологиите и да стимулирате неговото развитие, с помощта на игри и предизвикателства. Тематичните онлайн демо уроци са подходящи както за начинаещи, така и за деца с предишен опит в програмирането. В този демо урок децата ще програмират собствена Minecraft игра. Целта в играта ни ще бъде да създадем героя Steve, след което да построим нещо свое с помощта на блокове.
Събитието е предназначено за деца между 8 и 11 години!
Максималният брой на участниците е 6 деца във всяка работилница!
Повече информация може да намерите във Facebook събитието.
За регистрация за работилницата от 16:00, моля, попълнете следния формуляр.
За регистрация за работилницата от 17:30, моля, попълнете следния формуляр.

„ТАЙНИТЕ НА БЪЛГАРСКАТА ИСТОРИЯ. ЗАГАДКИТЕ НА ПЪРВОБИТКО“

Събитието ще бъде достъпно през целия ден на сайта на Националния исторически музей (НИМ).

Малкото човече от друга епоха Първобитко иска да му помогнете да реши няколко загадки. В „Тайните на българската история. Загадките на Първобитко“ героят на едноименната книга на доц. д-р Бони Петрунова ще ви разходи из сайта на Националния исторически музей и ще ви зададе няколко загадки свързани с информацията в него. Целта е докато участниците помагат на малкото момченце да се забавляват и да научат повече за българската история. Един от решилите всички загадки правилно ще получи за награда книгата „Първобитко“.
Повече информация може да намерите във Facebook.
За регистрация, моля, посетете historymuseum.org.

Събитията са част от третото издание на градския фестивал за игри Sofia Game Night. За пълната програма посетете официалната страница: https://sofiagamenight.com/ Sofia Game Night е инициатива на Гьоте-институт България , която цели да постави на фокус различните аспекти на игрите и game development днес. От процеса по разработване на игри, през икономическата роля на гейминг индустрията и електронните спортове, до крайния потребител и чистото удоволствие от играта.

Ателие за декорация-есенен празник Самайн
2020-10-29 17:30 - 19:00
31-ви октомври наближава…
Мнозина свързват тази дата с празника Хелоуин, есенната декорация и с малчуганите в костюми на чудовища, които чукат по къщните врати, за да получат лакомства. Какво обаче се крие зад тези празнични ритуали? Нека се върнем назад във времето, за да преоткрием Празника на Самайн. Това основно празненство от галския календар отпреди 2 500 години вдъхновява духа и фолклорните корени на Хелоуин.
За да научите повече за празника на Самайн и неговите традиции по забавен начин и в приятна обстановка, Франкофонски център Варна (Алианс франсез-Варна и представителството на Френски институт България във Варна) Ви предлага да участвате в творческо ателие за декорация Самайн.
Водещи аниматори ще бъдат французойките Валантин и Орор, доброволки в нашия екип в рамките на програмата „Европейски корпус за солидарност“. Ателието ще се проведе на френски, с превод на български език.
За участници на над 7-годишна възраст.
Кога: 29 октомври 2020 (четвъртък), от 17ч30 до 19 ч.00
Къде: Франкофонски център Варна (ул. „Преслав“ 69, вход през ул. Проф. Асен Златаров и паркинга на Банка ДСК)
Такса участие: 10 лв. с включени материали
Внимание: местата са ограничени. Записвания до 26 октомври 2020.
За повече информация: 052 631 325, 0899 800 842
Събитието ще се проведе при спазване на всички противоепидемиологични мерки във връзка с обявеното в страната извънредно положение.

5000 награди на Halloween!
2020-10-31 13:00 - 20:00 | Делта Планет Варна, бул. Сливница 185, Varna, 9000, Bulgaria
5000 награди на Halloween!
Събота, 31 Октомври 2020

Готов ли си за страашни изненади и над 5000 награди на Halloween?
Тогава ела на 31.10. в Delta Planet Mall!
Тунел на ужасите,
Конкурс за оригинален костюм,
и лакомства за всички!
Очакват те супер яки слушалки, колонки, билети за кино, ваучери за пазаруване, лакомства и дори ВЕЛОСИПЕД!
ЗАПОЧВАМЕ В 13 ЧАСА !

ВАРНЕНСКО ЛЯТО ЗА ДЕЦА 2020
2020-11-26 19:00 - 21:00 | Фестивален и Конгресен Център, бул. Сливница № 2, Варна, 9000, Bulgaria
26 ноември 2020 – зала 1 – 19:00 ч.
МУЗИКАТА НА АМЕРИКА
Младежки симфоничен оркестър и солисти от
Национално училище по изкуствата „Добри Христов“- Варна
Диригент – Страцимир Павлов
Водещ – Руми Петрова „госпожа Виола“
Начален час: 19:00
Фестивален и конгресен център – зала 1
Цена на билета: 2 лв.
На 26 ноември от 19:00 ч. в Зала 1 на Фестивалния и конгресен център млади таланти от НУИ „Добри Христов“ ще срещнат деца и родители с музикални емблеми от Северна и Южна Америка. Ще има и танци, и много настроение в последния за годината концерт от съпътстващата програма на фестивала „Варненско лято“.
С готовност да зарадват за последен път тази година своите многобройни приятели Младежкият симфоничен оркестър и солистите от Националното училище по изкуствата „Добри Христов“ – Варна, ще изнесат на 26 ноември – няколко дни по-рано от предвидения за неделя концерт, който закрива годишната съпътстваща програма на Международния музикален фестивал „Варненско лято“. Очакваното събитие ще бъде и с по-късен от обичайния час – от 19:00, но мястото остава непроменено – Зала 1 на Фестивалния и конгресен център. Концертът ще е под палката на маестро Страцимир Павлов, а директорът на НУИ „Добри Христов“ – Румяна Попова – обичаната от малчуганите Госпожа Виола, ще разкаже поредната от своите музикални приказки. Този път темите ще се разпрострат върху двете Америки – Северна и Латинска, и ще създадат толкова нужното сега на всички усещане за празник преди Коледа.

Концертът е безплатен за децата до 6-годишна възраст, входът за по-големите и родителите е с билет на символичната цена от 2 лв., като билетите са с места, които трябва да се спазват заради мерките за безопасност.

Билети на: fccvarna.bg/купи-билет/

Европейска нощ на учените 2020
2020-11-27 10:00 - 2020-11-28 20:00 | online
Европейска нощ на учените 2020
София, Пловдив, Стара Загора, Русе, Варна, Бургас, Шумен, Велико Търново, Хасково, Ямбол
27-28 ноември 2020
Посетете събитията, част от Европейска нощ на учените 2020 в България и станете част от любопитния свят на науката.
Разнообразната научна и забавна програма включва:

-Забавни демонстрации за деца и ученици;
-Неформални срещи с български учени и техните постижения;
-Научни дискусии, подходящи за широката публика;
-Изложби, разкриващи значението на научните постижения в ежедневието;
-Церемонии по награждаване на победителите в обявените конкурси;
-Прожекции на филми;
-Музикални и поетични изпълнения на учени.
Организаторите са предприели всички необходими мерки и ще съблюдават стриктно препоръките на правителството във връзка с ограничаване разпространението на COVID-19 за осигуряване на безопасна среда за участниците и посетителите на събитията.
Всички събития ще бъдат активни тук – https://nauka.bg/nosht2020/

Стикер Базар
2020-12-12 11:00 - 2020-12-13 19:00 | Културно-развлекателен център Морско Казино, бул. Приморски парк 22, Варна, Bulgaria
Здравейте. След успешното първо събитие което организирахме с подкрепата на Хале3, този път сме на наш терен в Culture Point Varna.
Предизвикваме ви тази Коледа да добавите едно по различно допълнение към подаръците за вашите близки.
Естествено отново можете да очаквате авторско творчество върху стикери, картички и календари. Защото нашата цел е да подкрепим тези артисти в тяхното развитие и реализация!
Вход свободен!
За всички артисти които желаете да участвате, можете да пишете на
https://www.facebook.com/toltecseed
или на тел 0893769378 – Делян Тодоров
Местата са ограничени, побързайте да заявите своето участие.
Предвид мерките са за безопасност в залата ще се допускат до 20 посетителя наведнъж, носенето на маски е задължително! Благодарим за разбирането.

Общоградски коледен фолклорен преглед „Дряновица”
2020-12-15 13:00 - 20:00 | Дворец на Културата и Спорта, 115 бул. Княз Борис I, Варна, 9000, Bulgaria
В навечерието на Рождество Христово Община Варна създава традиция – фолклорен коледен празник,,Дряновица‘‘ ,който ще се състои на 15 декември 2020 г. в зала „Конгресна“ на ДКС-Варна .В празничния концерт ще вземат участие над 800 изпълнители от следните категории: детски фолклорни ансамбли, специализирани паралелки по хореография, клубове по народни хора и младежки фолклорни ансамбли.
Начало
13:00 часа
ВХОД СВОБОДЕН
Дворец на културата и спорта – Варна

AniFest 2020 - Коледно Издание - гр. Варна
2020-12-19 09:30 - 20:00 | Дворец на Културата и Спорта, 115 бул. Княз Борис I, Варна, 9000, Bulgaria
ВАЖНО
По време на събитието ще се спазват всички противоепидемични мерки!
Тази години билетите за събитието ще бъдат ограничени, същото се отнася до квотите за участие в събитието!
Носенето на маски е задължително
Всички зони и щандове ще бъдат дезинфекцирани и оборудвани с предпазни средства!
ВАЖНО
Специален призив от името на целият ни екип, нека спазваме здравните изисквания, за да можем заедно да се насладим на най-вълшебното предКоледно събитие – Коледното Издание на AniFest 2020
…
В най-приказния месец от годината, предстои най-приказният аниме евент – Коледното Издание на AniFest 2020
Днес ще дадем старта на предКоледното броене, като не забравяйте да си заградите 19-ти декември в календарите, защото точно тогава ще Ви очакваме във Варна на най-празничния аниме евент за годината!
Единственото Коледно Аниме събитие, тази година ще се проведе за 7-ма поредна година в добре познатото ни място – Двореца на Културата и Спорта – гр. Варна на 19.12.2020г
Смях, веселие и КОЛЕДНО НАСТРОЕНИЕ… МНОГО аниме и КОСПЛЕЙ!!!
Присъединете се към евента и не пропускайте нито една от изненадите, които сме ви подготвили и тази година!
Всичко за Коледното Издание на AniFest 2020 можете да намерите и на официалния сайт на събитието… най-хубавото винаги предстои!
http://anifestbg.com/
–––––––––––––––––––––––––
Коледното Издание на AniFest 2020 има за цел да събере всички почитатели на Азиатската култура, Японска Анимация, Комикси и Гейминг в топла, уютна Коледна обстановка и да предложи огромно разнообразие от забавления за своите посетители!
В ПРОГРАМАТА ОЧАКВАЙТЕ…
… косплей, аниме, гейминг, работилници, к-поп танци и състезания, демонстрации, настолни игри, конкурси, огромни щандове и…
… и още и още много само на Коледното Издание на AniFest 2020!
ОРГАНИЗАТОРИ

Shiokaze

AnimeS-bg.com

Аниме Магазин Tomodachi-bg
( http://tomodachi.bg )

ПАРТНЬОРИ
Дворец на културата и спорта – Варна Palace of Culture and Sports Varna
( http://www.palaceofvarna.com )
–––––––––––––––––––––––––
Как да стигнете до Двореца на Културата и Спорта – гр. Варна
https://anifestbg.com/how-to-get-there/
–––––––––––––––––––––––––
Записвания за Косплей Състезанието – ПРЕДСТОИ!
Записвания за K-pop Dance Show – ПРЕДСТОИ!
Записвания за ART-алеята – ПРЕДСТОИ!
Записвания за Доброволци – ПРЕДСТОИ!
Записвания за Турнира на LoL – ПРЕДСТОИ!
–––––––––––––––––––––––––
ВХОД ЗА СЪБИТИЕТО
ПРЕДСТОИ!
–––––––––––––––––––––––––
ПРАВИЛА НА СЪБИТИЕТО
https://anifestbg.com/rules/
–––––––––––––––––––––––––
ОЧАКВАМЕ ВИ на 19-ти декември

„Заедно в новогодишната нощ”
2020-12-31 20:00 - 2021-01-01 01:00 | Площад Независимост, Площад "Независимост", Варна, 9000, Bulgaria
Новогодишен концерт на площад „Независимост” с участието на фолклорни ансамбли, поп и рок изпълнители.
Място: пл. „Независимост”
Организатор: Община Варна, Дирекция „Култура и духовно развитие”

Безплатни онлайн Еко-работилници
2021-01-15 14:45 - 2021-05-31 10:30 | online
Recycle Art Academy Fondation Ви кани да се включите в поредица безплатни видео Еко-работилници, подходящи за всички възрасти, чрез които ще Ви покажем как с помощта на изкуството да претворяваме отпадъците в неща за интериора.
За всяко видео сме предвидили помощни материали за 20 участници. Всеки, който не е успял да се регистрира за определена тема, може да го направи за следваща или да си работи свободно, тъй като видеата са достъпни за всички.

За да получите пакетче с приложни материали към видеата, е необходимо да се регистрирате тук:
https://docs.google.com/…/1FAIpQLSfM9AvNyGq…/viewform…
Ще споделяме с вас видеата какво в YouTube канала ни:
https://www.youtube.com/results…
Така и в групата:
https://www.facebook.com/groups/2035787993354738
Местата са ограничени!
Видео работилниците са част от проект „Чрез изкуство към промяна”, финансиран от Национален фонд Култура.

Още планирани събития към проект „Чрез изкуство към промяна“:
-Размяна на дрехи
-Размяна на книги
-Акции по почистване и залесяване.

Ако желаете да се включите в размяна на дрехи, може да го направите от тук:

Размяна на дрехи –
https://www.facebook.com/groups/149478053364569

Ако желаете да се включите в размяна на книги, може да го направите от тук:
Размяна на книги-
https://www.facebook.com/groups/683178519046896

Ако желаете да се включите в акциите по почистване и залесяване, може да го направите от тук:
Акции по почистване и залесяване –
https://www.facebook.com/groups/470681603918683

Безплатна онлайн работилница LEGO анимация за деца и родители
2021-01-24 10:30 - 12:00 | online
Детето ви обича LEGO? И двамата обичате анимация и да играете заедно? Включете се в нашата онлайн работилницата за деца и родители!

☼ За кого е подходяща работилницата?
За напълно начинаещи деца от 7 до 12 и техните родители.

☼ Каква е продължителността?
Работилницата е с продължителност 90 минути.

☼ Къде и кога ще се проведе?
Работилницата е онлайн от 10:30 до 12:00 часа в неделя 24.01.2021

☼ Каква е цената и как може да запишете детето си?
Събитието е безплатно!
За да заявите участие, моля попълнете
https://littlemakers.bg/lego-workshop/
След което ще получите email с инструкции.

Не забравяйте разбира се и любимите LEGO декори и актьори, които ще са основните действащи лица в анимаците ви.
За повече информация и при въпроси, ни потърсете на 0878 140 313

☼ Повече за LittleMakers:
Мисията на LittleMakers e да запали креативна искра във всяко дете, независимо от неговите интереси и таланти. Нашата цел е да предоставим среда, в която децата свободно да творят, преоткриват себе си и да създават посредством традиционни арт похвати, съвременни дигитални техники и дизайн.
https://littlemakers.bg

Варненско лято за деца - Виенската традиция
2021-01-31 11:00 - 13:00 | Фестивален и Конгресен Център, бул. Сливница № 2, Варна, 9000, Bulgaria
На 31 януари от 11:00 в Зала 1 на Фестивалния и конгресен център започва артистичната година на детската програма на най-дълголетния български фестивал „Варненско лято“.. Деца артисти от НУИ „Добри Христов“ ще поднесат на публиката колекция от шедьоври на великите композитори, свързани с австрийската столица – от Хайдн, Моцарт и Бетовен до Йохан Щраус.
Красиво начало на годината за най-младата публика на морския град дава съпътстващата програма на Международния музикален фестивал „Варненско лято“, която се реализира в партньорство с Националното училище по изкуствата „Добри Христов“ – Варна. На 31 януари от 11:00 в Зала 1 на Фестивалния и конгресен център маестро Страцимир Павлов и Румяна Пeтрова – популярна сред малчуганите като Госпожа Виола – директорът на НУИ „Добри Христов“ ще разкажат поредната музикална приказка. С много въодушевление и с желание за изява и споделена радост учениците артисти подготвят програма, вдъхновена от Виенската музикална традиция.
„В този музикален театър запознаваме децата с ключови произведения от творчеството на тримата виенски класици Хайдн, Моцарт и Бетовен – споделя Румяна Петрова. – Мой събеседник на сцената ще бъде първокласничката Изабела Павлова, която ще ни помогне да се доближим до езика на най-малките. Нашите концерти са интерактивни, затова провокираме децата от публиката да задават въпроси и да търсят паралели в съвременната култура. Забавният, непосреден подход в общуването с публиката, приобщава малчуганите с усмивка към света на голямото изкуство.“
Ще прозвучат фрагменти от Симфония №101 „Часовникът“ на Йозеф Хайдн и от симфоничната поема „Тъй рече Заратустра“ на Рихард Щраус. Приносът на Волфганг Амадеус Моцарт към Виенската школа ще бъде илюстриран със Сонатина в до-мажор, първа част, ария на Церлина от операта „Дон Жуан“, Увертюра към операта „Сватбата на Фигаро“ и емблематичната моцартова трорба „Аве верум корпус“.
Огромната фигура на Лудвиг ван Бетовен ще придобие ясни очертания за малките почитатели на музиката със знакови негови произведения – „Ода на радостта“, „На Елиза“ – със солист Бояна Бъчварова и „Контраданси“.
Прочутият Унгарски танц №5 ще въведе малките в творчеството на Йоханес Брамс, а в красотата на танца ще ги увлекат най-популярните творби на Бащата на валса Йохан Щраус „На хубавия син Дунав“ и „Трич-трач полка“. Финалът ще дойде с енергичния „Радецки марш“, в който със сигурност ще се включи и публиката.
Събитието е безплатно за децата до 6-годишна възраст, входът за по-големите и родителите е с билет на символичната цена от 2 лв.
Бъдете на 31 януари от 11:00 в Зала 1 на Фестивалния и конгресен център, за да станете част от повдигащото духа преживяване „Варненско лято за деца“!

"Преславни дни - Велики Преслав 2021"
2021-05-22 11:00 - 2021-05-23 16:00
Събор на средновековното културно наследство в чест на великия цар Симеон I, утвърдил българската народност и сложил отпечатък върху световната история, организиран от Археологически музей „Велики Преслав”, Община Велики Преслав, „Сдружение за възстановяване и съхранение на българските традиции – Авитохол” от град Варна.
Клубове за исторически възстановки от страната, конни клубове, реконструктори, археолози, майстори на старинни занаяти ще покажат бита и традициите на българите от 8 -10 век.
(Виж участниците по-долу)
Акцента на събитието е оживяване на старите забравени занаяти, търговските помещения край южната порта на крепостната стена, средновековна храна, облекло, въоръжение и снаряжение, военни изкуства от периода на средновековието.
ПРОГРАМА:
22 май 2021 г. – събота:
11.00 – 12.00 часа – Официално откриване, музей на открито, жива история, демонстрация на средновековни бойни практики от земя и от кон, бойни конни демонстрации – стрелба с лък от кон и бойни умния със сабя, бич и копие;
12.00 – 13.00 часа – Представяне на облекла, въоръжение и снаряжение от средновековието;
13.00 – 13.30 часа – Представяне на средновековна музика и танци;
13.30 – 14.30 часа – Представяне на средновековна храна;
15.00 – 16.00 часа – Средновековна школа за млади войни – обучение на младежи и деца в стрелба с лък, боравене със средновековни оръжия и защитно въоръжение, боен строй;
16.00 – 17.00 часа – Средновековни игри и забавления за малки и големи.
17.00 – 18.00 часа – Представяне на средновековния бит и култура, сцена по посрещане на чуждестранни пратеници във Велики Преслав и сключване на военен съюз;
През целият ден – музей на открито, жива история, занаятчийски работилници и щандове, средновековни игри и забавления;
18.00 – 20.00 часа – Средновековни ритуали и религиозни практики с огън. Средновековна музика на живо с група „Фрея“.

23 май 2021 г. – неделя:
От 10.00 часа – Музей на открито, жива история, разглеждане на средновековните лагери, занаятчийски работилници и щандове, стрелба с лък, игри и др.;
11.00 – 12.00 часа – Представяне на армиите през средновековието, бойни практики;
12.00 – 13.00 часа – Представяне на облекла, въоръжение и снаряжение през средновековието.
13.00 – 13.30 часа – Средновековна музика и танци;
13.30 – 15.00 часа – Средновековна школа за млади войни – обучение на младежи и деца в стрелба с лък, боравене със средновековни оръжия и защитно въоръжение, боен строй;
15.00 – 16.00 часа – представяне на ранносредновековния бит и култура;
16.00 часа – закриване на събора.
И през двата дни на събора гостите ще имат възможност да наблюдават демонстрации на участниците, бойни практики от земя и от кон, изработване на накити и бижута, монетосечене, дървообработка и приготвяне на храна. Ще могат сами да отсекат монета, да стрелят с лък, да пробват въоръжение и снаряжение на войскарите и да се снимат с тях, да се качат на кон, да разгледат бита и традициите на нашите предци и да се запознаят с богатото ни културно-историческо наследство.
УЧАСТНИЦИ:
1. „Сдружение за възстановяване и съхранение на българските традиции – Авитохол“ от гр. Варна, представят ранносредновековния бит на българите;
2. Конна база „Борисови“ от с. Любен Каравелово, представят конна езда и демонстрации с оръжия от кон;
3. Школа „Мадарски конник“ – Димитър Труканов от гр. София, демонстрации на средновековни бойни изкуства от кон;
4. НД „Традиция“ – РК Преслав, представят бит, традиции и култура на българите от 9-10 век;
5. Сдружение „Вълкашин“ от гр. София, представят войнски умения от ранното средновековие;
6. Сдружение „Величие“ от Исторически парк в с. Неофит Рилски – Българска школа за старинни воински изкуства;
7. НД „Традиция“ – РК Велико Търново, представят бит, култура и занаяти на българите – ковачество, плетачество, дървообработка, накити и бижута, средновековни игри и забавления;
8. Сдружение „Жива история“ от гр. Шумен, реконструират ромейските воински традиции от ранното средновековие;
9. Константин Колев и приятели от гр. София, представят наемници в ромейската войска през ранното средновековие;
10. Сдружение „Ситалк“ от град Пловдив, представят бита и културата на ромеите от средновековието;
11. Сдружение „Антична Тракия“ от гр. Ямбол, представят ромейската войска в походни условия през ранното средновековие;
12. Йордан Сивков от гр. Добрич, реконструира бита и традициите на ранносредновековните българи;
13. Иван Рендаков от гр. Пловдив, средновековните занаяти, накити и бижута, стъклопластика и мъниста;
14. Петя Крушева от гр. Пловдив, средновековната храна и медицина;
15. Петър Петров – Петроний от гр. Варна, монетосечене и монетарство от периода на средновековието;
16. Емил Маринов от гр. Шумен, металопластика и изработване на накити през средновековието;
17. Средновековна работилница „Технитар“ – Пенко Цанков от гр. Варна, средновековни занаяти и изработване на въоръжение, снаряжение и аксесоари;
18. Страхил Давидов от гр. Шумен, дърворезба и дървообработка;
19. Любомир Милинов от гр. София, средновековна медовина;
20. Музикална група „Фрея“ от гр. Пловдив, средновековна музика и танци на живо.
По повод събитието ИАР „Велики Преслав“ намаля цената за посещение на резервата с 50% и цените на билетите са както следва:
– за възрастни – 3 лв.;
– за деца от 7 до 14 год. възраст – 1 лв.;
– за деца до 7 год. възраст – безплатно.

Размяна на Играчки
2021-05-28 11:00 - 2021-05-30 16:00 | Recycle Art Academy, Ул. "Хаджи Стамат Сидеров", №32, Варна, Bulgaria
Размяна на Играчки идва непосредствено преди 1-ви Юни.
От Петък (28.05) до неделя(30.05)
от 11 до 16ч.
Адрес на работилницата:
гр.Варна,ул. „Хаджи Стамат Сидеров“ 32
(до хуманитарна гимназия)
и онлайн в групата на събитието:
https://www.facebook.com/groups/737115253632187
Както повечето от вас знаят вече, идеята на нашите събития за размяна е с цел „Нулев Отпадък“ и продължаване живота на вещите.
Предоставяме нашето пространство в работилницата,както и отвън, за да се осъществи хубава размяна на играчки.като под играчки визираме всякакви видове като и игри .
В този интервал от дни и часове може да оставите и вземете играчки.
Може да ни донесете и счупени играчки,които ще се рециклират при нас в Еко ателието.

ОТМЕНЕНО: Най-голямото семейно рисуване
2021-06-01 16:00 - 20:00 | Карин дом, Местност „Свети Никола” ПК 104, Варна
ОТМЕНЕНО
1-ви Юни е най-специалният ден за всяко дете и особено след година на изолация, маски и по-малко игри, трябва да го отпразнуваме подобаващо!
Ние от Карин дом обединяваме усилия с Арте Клас- Варна, за да организираме заедно един невероятен и вълнуващ празник за децата на Варна!

На 1-ви юни от 16:00 до 20:00 ч ще ви очакваме в градината на Карин дом, за да направим най-голямото семейно рисуване! Ще рисуваме по много и различни начини:
Детски „Арте клас“ на платна с акрилни и водни бои. Ще рисуваме символите на Карин дом, а именно Карин и нейният приятел Слончо! Подходящо за деца с помощ от родител или самостоятелно за деца над 7 години.
Свободно рисуване – върху хартия с моливи и пастели на любима тема.
„Детство“-рисуване направо на земята с иновативни пастели и тебешири за ярки цветове по тема „Детство“.
Освен в интересните ни художествени занимания, ще можете да се включите и в организирано посещение на Мултисензорната градина на Карин дом, да участвате в някоя от интересните работилнички наоколо или просто да се насладите на приятен следобед с деца, слънце и хубава компания!

На място ще можете да опитате от вкусотиите от нашата кулинарна книга „Семейно готвене по Монтесори“ и да се забавлявате из всички кътчета на нашата градина. Ще ви предложим и продуктите от семейния магазин на Карин дом.

Ако имате желание да се включите, моля имайте предвид, че Детски Арте Клас започва на всеки кръгъл час (в 16:00, 17:00, 18:00 и 19:00 ч), а организираната обиколка на Мултисензорната градина се случва на всеки 30 минути ( 16:30, 17:30, 18:30 и 19:30).

За да сте сигурни, че имате запазено място, моля пишете на Арте Клас Варна за колко деца/семейства бихте искали да запазите място и за кой от посочените часове на ФБ-страницата им или на
art@arteclass.com
Участието в Детски Арте клас е на цена 20 лв на семейство (с включени материали, бои, платно, еднократна палитра), за деца, които ползват услугите на Карин дом цената е 12 лв.
За да запазите час за посещение на група/клас/семейства за Мултисензорната градина, моля пишете на vmileva@karindom.org .
Посещението не се заплаща, но ще се радваме да ни подкрепите с дарение по ваш избор.

Всички дейности са подходящи за деца със специални образователни потребности.
Всички дейности са съобразени с епидемичната обстановка и ще бъдат спазени мерките за безопасност с цел опазване на общественото здраве.

Елате да празнуваме заедно!

Красива природа, красива наука Лято 2021 г.
2021-06-12 08:00 - 2021-10-15 23:59
Красива природа, красива наука Лято 2021 г.
Нашето послание:
Лятото ни носи много радост, впечатления и познание.
Нека да открием физиката, химията, биологията в природата, която ни заобикаля – в облаците, дъжда, дъгата, мидичките, птичките и др..
Нека споделим красотата на природата по най-добрия начин.
Целта е да се направят снимки, видео, сбирки от растения или насекоми. Идеята е да открием обекти и явления, които са интересни и красиви и да ги споделим. Едновременно с това да научим повече за тяхната природа, особености и законите, на които се подчиняват. Така лятото може да стане по-забавно, а наученото да ни бъде в помощ на обучението ни в училище.
Конкурсът се провежда в четири направления и три възрастови групи.
Направления:

Красиви облаци, мълнии и оптични атмосферни явления
Красиви камъчета и миди
Красиви цветя в планини и поля. Красиви хербарии.
Красиви представители на животинския свят. Красиви сбирки от насекоми.

Възрастови групи:
I. Деца от детските градини заедно с техните родители
II. Ученици 1-6 клас
III. Ученици 7-12 клас
Срок за изпращане на материалите за конкурса /снимки, видеа и сбирки от растения или насекоми /: до 15.10.2021 г.
Снимките и видеата да се изпращат на адрес:
STEAMphotocompetition@gmail.com
Сбирките от растения или насекоми да се изпращат на адрес:
ул. „Свети Свети Кирил и Методий“ 68, 9700 Шумен
Всеки изпратен материал да се придружава от следната информация
1. Данни за автора:
Име, презиме и фамилия:
Детска градина / училище / клас: Пощенски адрес:
Населено място: Пощенски код: Улица, номер: E-mail: Телефон:
2. Заглавие на снимката, видеото, хербария или сбирката. 3. Направление на конкурса и възрастова група.
4. Научно описание на обекта или явлението:
Изискване: само за снимки или видеоматериали. Препоръчителен обем: до 1 страница за един обект или явление.Формат на файла: DOC, DOCX или ODT.

Творческа ваканция "Научи Човече"
2021-06-14 08:00 - 2021-09-03 17:00 | MiniBoss Varna Business School, ул. Братя Шкорпил, 26 А, ет.4, офис 16, 17, Varna, 9000, Bulgaria
Записванията стартираха! Местата са ограничени.
Лятото идва, а то е с вкус на приключения, игри и забавления.
Каним Ви да споделим щури летни дни с „Научи човече“!
Заедно в преживявания, трупаме опит и положителни емоции, изследвайки 4 необятни теми:
Предприемачество
Природа
Творчество
Готварство
Как ще ни се случи нещо интересно да научим?
креативни работилници
активности на открито
приключенски мисии
бизнес игри
ще вършим добрини
мастър класове – от успелите се учим по-добре.
0883 77 88 90
Регистрирайте се и получи повече информация за график и цени на: https://varna1.miniboss-school.com/ или на Творческа ваканция „Научи човече“.
Започваме на 14 юни и ще сме заедно до 3 септември!
Възможност за двуседмично, седмично, месечно и дневно посещение!

Алея на книгата 2021
2021-07-30 10:00 - 2021-08-08 22:00 | Алея х-л Черно море – ФКЦ
За дванадесета поредна година най-голямата пътуваща книжарница на открито пристига в центъра на Варна. „Алея на книгата” стартира на 30 юли, петък, и обхваща два летни уикенда до 8 август включително.
Повече от 50 български издателства и книгоразпространители, разположени в 19 шатри на близо 500 квадратни метра изложбена площ, хиляди заглавия и специални предложения за всички възрасти очакват посетителите на изложението по продължението на пешеходната част на бул. „Сливница” – от хотел „Черно море“ до Фестивалния и конгресен център, всеки ден от 10:00 до 22:00 ч.

Пътуващото изложение Алея на книгата акостира в морската столица между 30 юли – 08 август за своето 12-о издание!

Мястото на срещата между книгите и читателите е пешеходната част на бул. „Сливница“ – между хотел „Черно море“ и Фестивален и конгресен център – Варна.

Представяме Ви изложителите на Алея на книгата – Варна 2021:

Шатра № 1 – Варненски издателства
Шатра № 2 – Сиела, Хермес
Шатра № 3 – Атеа, Коала прес, Персей и Изида, Посоки
Шатра № 4 – Бард
Шатра № 5 – AMG Publishing, Кръгозор, Инфодар, Робертино
Шатра № 6 – Жануа’98, ЖАР-Жанет, Аргирова, Кибеа, Клевър Бук
Шатра № 7 – Ера, Унискорп
Шатра № 8 – Фют
Шатра № 9 – Букохолик, Вакон
Шатра № 10 – Емас, Рива
Шатра № 11 – Дамян Яков, Милениум, Лемур, Мармот
Шатра № 12 – Жанет 45, Парадокс, Шамбала
Шатра № 13 – Лира принт, Прес, Потайниче, Еделвайс
Шатра № 14 – Асеневци, Бяло Братство, Хартиен свят
Шатра № 15 – Колибри, Локус / Интенс, Университетско издателство „Св. св. Кирил и Методий“
Шатра № 16 – Захарий Стоянов, Пан, Труд / Ентусиаст
Шатра № 17 – Ай Си Ю / ICU, Артлайн, Про бук
Шатра № 18 – Ина, Миранда, Хелиопол
Шатра № 19 – Ергон, Инле, Лексикон, Ракета

Най-сладкият ден
2021-08-14 10:00 - 20:00 | Вход Морска Градина, Вход на морска градина, Varna, Primorski, 9002, Bulgaria
XII издание на „Най-сладкият ден“ отново ще зарадва варненци и гостите на града с целодневен концерт. Празничната фиеста отново ще е изпъстрена с приключения и забавни игри, томболи с награди и разбира се мноооого сладолеед и други сладки изненади!
ВХОД СВОБОДЕН!

Нестле за Живей Активно!
2021-08-15 10:00 - 18:00 | Плаж Аспарухово, Asparuhovo beach, Varna, 9003
Лятото е в разгара си и Нестле за Живей Активно! отново e тук! Този път локацията ни е Варна, където горещият пясък под краката ни ще ни предизвика да бъдем още по-активни. Турнир, игри, смях, музика и много награди ни очакват на плаж Аспарухово. Датата е 15ти август – запази я в календара си.
Владо Николов, Евгени Иванов-Пушката и ВК Марица предизвикват всички, които обичат плажния волейбол, да се включат в нашия турнир. За най-добрия отбор ще има и голяма награда. А всички учатници и фенове ще могат да се насладят на страхотни кафе комбинации от NESCAFÉ® 3в1.
Запиши се за турнира като ни пишеш на лично съобщение в страницата.
Ще започнем в 10:00ч под голямата шатра, заедно с Nestlé® FITNESS® и една загряваща Heal fit гимнастика, водена от Марусия Иванова.
Ако останете на нея, веднага след това – в 11ч представители на Националната федерация по спортна акробатика ще направят невероятна демонстрация, а за всички ентусиасти ще има и открит урок.
След тази интензивна сутрин те каним да прекараш горещите часове в нашата зона за отдих с NESCAFÉ Frappé.
A в 16:00ч. Българската федерация по таeкуoндо ще покани всеки, който има желание на открит урок, които преди това ще ни демонстрират и невероятните си умения.
За всички малчугани от 10:00 до 12:00 и от 16:00 до 18:00, заедно с Нестле за по-здрави деца, сме приготвили голяма дъска за рисуване, където ще могат да ни покажат и какво обичат да похапват. За най-бързите деца Ваня Стамболова и NESQUIK® ще организират невероятно бягане с щафети.
Когато и да дойдеш в неделя на 15ти август, не забравяй да участваш в нашата томбола, като следваш знаците и отговориш правилно на няколко въпроса. Очакват те изненади.
През целия ден те приканваме да бъдеш отговорен, като пазиш плажа чист и използваш контейнерите за рециклиране.
Плаж Аспарухово, 15ти август, зареди се единствено с добро настроение!
#живейактивно

Фестивал на хвърчилата - "Въздушни чудеса - Варна 2021"
2021-08-22 10:00 - 2021-08-23 17:00 | Плаж Аспарухово, Asparuhovo beach, Varna, 9003
22 – 23.08.2021, 10:00 – 17:00ч.
Аспарухов плаж, Варна
За поредна година огромни цветни хвърчила ще изпъстрят небето над Аспаруховския плаж на 22 и 23 август 2021 г. Традиционно фестивалът привлича многобройни гости от страната и чужбина, а организатор на събитието е Клуб „Асто“ с подкрепата на Община Варна чрез фонд “Култура“.
С всяка изминала година фестивалът се разраства и става все по-атрактивен и успешен, а със своя международен характер това новаторско и атрактивно културно събитие допринася за изграждането на специфичния облик на града. През август 2021 г. фестивалът ще отбележи деветата си годишнина.
Основен акцент на фестивала са демонстрациите на международните кайт клубове, които представят своите уникални модели хвърчила, често достигащи впечатляващи размери, състезанията с управляеми модели хвърчила и детските работилници, където малчуганите изявяват талантите си и се забавляват. От 10.00 до 17.00 ч. през обявените фестивални дни професионалните клубове на участниците ще показват най-новите си творения, включително атрактивните за децата обемни модели на различни животни – мече, тигър, октопод, калинки и много други. Очакваме да станем свидетели и на майсторско управление на спортни хвърчила – това са модели за напреднали, които летят много бързо и описват сложни фигури в небето. Парадът ще бъде съпътстван от приятна музика и други забавления за малки и големи.
Тази година в събитието ще се включат демонстратори и майстори на хвърчилата от няколко държави.
Всяко издание на фестивала отправя различни послания, както рекламни, така и обществено значими, като например такива, свързани с чистотата на околната среда, опазването на застрашени видове птици и природата като цяло.
Провеждат се арт ателиета и работилници за детско творчество на теми, свързани с летенето и вятъра.
От своето възникване в Азия преди две хилядолетия, изкуството за изработване и пускане на хвърчила се е разпространило навсякъде по света. Днес то е по-популярно от всякога, то е начин за релаксация, забавен спорт и вид духовно упражнение.
Организатор: АСТО – ДЗЗД
Контакт: Юрий Иванов Георгиев, тел. +359 889 705479, asto@abv.bg
www.kitesfest.com

Международен куклен фестивал "Златният делфин"
2021-10-01 08:00 - 2021-10-06 17:00 | Куклен театър, ul. Dragoman 4, Varna, 9000, Bulgaria
01.10.2021г. – 06.10.2021г.
Международеният фестивал на българската куклена пиеса „Златният делфин“ се провежда на всеки три години в началото на месец октомври във Варна. Утвърждава се като средище на най- добрите постижения в куклено- театралното изкуство по света.
Превърнал се в значимо събитие в летописа на националната ни култура, фестивалът стимулира развитието на българския куклен театър и допринася за неговата популярност у нас и в чужбина.
Фестивалът е сцена за изява на ярки дарования в областта на режисурата, сценографията, музиката и актьорското майсторство за куклен театър.
Изключителен интерес сред участниците и гостите на фестивала предизвикват съпътстващите програми: уъркшопове, семинари, сценографски изложби, теоретични конференции, срещи, дискусии.
Място: Държавен куклен театър – Варна, Театрално-музикален продуцентски център – Варна, Градска художествена галерия „Борис Георгиев”, Музей на куклите
Организатори: Министерство на културата, Община Варна, Съюза на артистите в България, СНЦ ”Златният делфин”, Държавен куклен театър – Варна
Лице за контакт: Ани Александрова – +359 52 607 841
е-mail:office@vnpuppet.com
website: www.vnpuppet.com

Френска феерия
2021-10-31 11:00 - 12:00 | Фестивален и Конгресен Център, бул. Сливница № 2, Варна, 9000, Bulgaria
Френска феерия

Младежкият симфоничен оркестър при НУИ „Добри Христов“ с диригент Страцимир Павлов ще ни потопи в изяществото на френската музикална култура, от барокова и романтична музика до прочутите френски шлагери. В програмата ще се включат разнообразни солиращи инструменти като пиано, кларинет, акордеон, и целият духов оркестър, а изящните балеринки отново ще покорят публиката с красива хореография по френска музика.
Ще прозвучат любими шедьоври на класиката като фрагменти от сюитата Кармен на Жорж Бизе, пиеси от Габриел Форе, Луи Клод Дакен, Клод Дебюси, Хектор Берлиоз и дори шлагерите на Тони Морена и Жо Д‘Асен.
Тази неделя, 31 октомври от 11 часа във Фестивален и конгресен център.
Билети: https://fccvarna.bg/купи-билет/04835a07c1c9ba3d8384ac43d354868c

Зимна приказка
2021-11-28 11:00 - 12:00 | Фестивален и Конгресен Център, бул. Сливница № 2, Варна, 9000, Bulgaria
Зимна приказка

Симфоничен младежки оркестър при НУИ „Д.Христов“- Варна
Диригент Страцимир Павлов
Водещ Руми Петрова „госпожа Виола”

Коледен Базар Община Варна
2021-12-09 10:30 - 2021-12-22 22:00
От 9.12 (Четвъртък) до 22.12 (Сряда)
10:30 до 22:00, всеки ден
Площада с фонтаните до община Варна
Вход свободен без зелен сертификат
Тази година Коледа ще дойде по-рано във Варна и ще донесе със себе си много греяно вино, ароматни сладкиши и стоплящи душата кулинарни изненади.
Улицата на готвачите, заедно с Фермерски пазар и Музей Стара Варна ще създадем атмосферата на Автентичния Коледен Базар. Специално за вас сме приготвили:
Невероятно вкусна и разнообразна храна приготвена пред очите Ви от едни от най-добрите кулинари в региона
Сгряващи Коледни напитки за малки и големи
Чисти продукти от малки ферми и семейни производители от региона
Ръчно изработени подаръци и коледна декорация
Подбрани антиквари от цяла България ще предложат уникални и автентични предмети
Благотворителни инициативи, които ще можете да подкрепите
Кулинарни презентации
Впрягайте шейните и се пригответе за две седмици „яли, пили и се веселили“!
С подкрепата на Община Варна и Hellmann’s Bulgaria

Дядо Коледа и Снежанка
2021-12-22 18:00 - 19:00
На 22-ри декември от 18:00 часа ще посрещнем #ДядоКоледа и #Снежанка.
Можете да минете през ресторанта и да оставите Вашите празнично опаковани подаръци с написани имена на децата Ви, а ние ще се погрижим те да ги получат от ръцете на така чакания Дядо Коледа.
Белобрадият старец ще раздава #подаръци, а децата ще могат да изпълнят стихче или песничка и ще му разкажат дали са слушали през годината.
Всички деца, посетили детският ни кът в периода 01.12-22.12 ще участват в коледната ни томбола с много награди.
Заповядайте при нас да изживеем този #незабравим момент, изпълнен с много смях, песни и игри!
За резервации: 0877 600 900
Ваша,
Златната овца
Гр. Варна, ул. “Цар Симеон I” 27
